ПРОТОКОЛ № 04
от заседание на Комисия по дисциплинарните производства
на Висшия съдебен съвет,
проведено на 27 януари  2015 г.

Днес, 27 януари 2015 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
           ПРЕДСЕДАТЕЛ: ВАСИЛ ПЕТРОВ
                     ЧЛЕНОВЕ: ГАЛЯ ГЕОРГИЕВА
                                         СВЕТЛА ПЕТКОВА
                                                                         ЯСЕН ТОДОРОВ
                                                                         ЮЛИЯ КОВАЧЕВА
                                                                         МИЛКА ИТОВА
ОТСЪСТВА: Михаил Кожарев.

          	От администрацията на ВСС: 
Васил Михов – директор на дирекция „Дисциплинарна дейност”.
Деница Захариева – главен експерт – юрисконсулт в дирекция „Дисциплинарна дейност”.

	Заседанието протече при следния дневен ред:

1. Заповед на Калина Чапкънова – окръжен прокурор на Окръжна прокуратура гр. Бургас, с която, на основание чл. 327 от ЗСВ, е обърнато внимание на Стойчо Желязков Димитров – следовател в окръжен следствен отдел в Окръжна прокуратура гр. Бургас.

2. Информация за актуализиране данните на вътрешен регистър на наказателни производства, образувани срещу съдия, прокурор или следовател, както и такива срещу неизвестен извършител, по които като обвиняеми са привлечени съдия, прокурор или следовател.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следната допълнителна точка:

3. Писмо от министъра на правосъдието, с което изисква да му бъдат изпратени за запознаване в срок до 05.02.2015 г. писмените предложения на Висшия съдебен съвет за изменения и допълнения в Закона за съдебната власт, Наказателния кодекс и Наказателно-процесуалния кодекс, както и да бъдат излъчени представители на ВСС, които да вземат участие в междуведомствените работни групи по тези изменения и допълнения.

По дневния ред

1.ОТНОСНО: Заповед на Калина Чапкънова – окръжен прокурор на Окръжна прокуратура гр. Бургас, с която, на основание чл. 327 от ЗСВ, е обърнато внимание на Стойчо Желязков Димитров – следовател в окръжен следствен отдел в Окръжна прокуратура гр. Бургас.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Предлага на Висшия съдебен съвет да приеме за сведение Заповед № РД-19-01/15.01.2015 г. на Калина Чапкънова – окръжен прокурор на Окръжна прокуратура гр. Бургас, с която, на основание чл. 327 от ЗСВ, е обърнато внимание на Стойчо Желязков Димитров – следовател в окръжен следствен отдел в Окръжна прокуратура гр. Бургас и същата да се приложи към кадровото досие на магистрата.
1.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
1.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.

2. ОТНОСНО: Информация за актуализиране данните на вътрешен регистър на наказателни производства, образувани срещу съдия, прокурор или следовател, както и такива срещу неизвестен извършител, по които като обвиняеми са привлечени съдия, прокурор или следовател.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Приема за сведение информацията за актуализиране данните на вътрешен регистър на наказателни производства, образувани срещу съдия, прокурор или следовател, както и такива срещу неизвестен извършител, по които като обвиняеми са привлечени съдия, прокурор или следовател.

3.ОТНОСНО: Писмо от министъра на правосъдието, с което изисква  да му бъдат изпратени за запознаване в срок до 05.02.2015 г. писмените предложения на Висшия съдебен съвет за изменения и допълнения в Закона за съдебната власт, Наказателния кодекс и Наказателно-процесуалния кодекс, както и да бъдат излъчени представители на ВСС, които да вземат участие в междуведомствените работни групи по тези изменения и допълнения.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Поддържа направените предложения за изменение и допълнение на Закона за съдебната власт по т.т. 58-65 от Предложение за изменение и допълнение на ЗСВ, прието от ВСС на заседания на 13 и 14.11.2013 г.
3.2. Предлага Юлия Ковачева – член на Комисия по дисциплинарните производства, да бъде включена в състава на междуведомствената работна група по изработване на проект за изменение и допълнение на Закона за съдебната власт.
3.3. Решението да се предостави на Комисия по правни въпроси на ВСС.

27.01.2015 г.		           
                                                                  ПРЕДСЕДАТЕЛ НА КОМИСИЯ 
                                           ПО ДИСЦИПЛИНАРНИТЕ ПРОИЗВОДСТВА: /П/
                                                                                                        ВАСИЛ ПЕТРОВ